
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3361 

30 Δεκεμβρίου 2013 


ΑΠΟΦΑΣΕΙ Σ 

Αριθμ. 3.3556Ο/οικ.6.8852 

Εκχώρηση αρμοδιοτήτων διαχείρισης για πράξεις του 
Επιχειρησιακού Προγράμματος «Ανάπτυξη Ανθρώπι¬ 
νου Δυναμικού» στο Εθνικό Ινστιτούτο Εργασίας και 
Ανθρώπινου Δυναμικού (Ε.Ι.Ε.Α.Δ.) 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

ί. του άρθρου 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε για 
το άρθρο πρώτο του ΠΔ. 63/2005 (ΦΕΚ 98/Α/22-04-2005) 

ίί. του άρθρου 4 του Π.Δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 

μι. του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών», 

ίν. της με αρ. πρωτ. 15980/Δ1.5161/01-09-2011 (ΦΕΚ 
295/Υ.Ο.Δ.Δ./01-Θ9-2Θ11) κοινής απόφασης του Πρωθυ¬ 
πουργού και του Υπουργού Εργασίας και Κοινωνικής 
Ασφάλισης σχετικά με το διορισμό της Γενικής Γραμ- 
ματέως Διαχείρισης Κοινοτικών και άλλων Πόρων. 

ν. του Ν.3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013», όπως τροποποιείται και ισχύει κάθε 
φορά 

νί. της Υπουργικής Απόφασης Συστήματος Δια¬ 
χείρισης με αριθμό 14053/ΕΥΣ 1749/27-03-2008 (ΦΕΚ 
540/27.03.2008), όπως τροποποιείται και ισχύει κάθε 
φορά 

νϋ. του Ν.4128/2013 «Κύρωση της από 18 Δεκεμβρίου 
2012 Πράξης Νομοθετικού περιεχομένου «Κατεπείγου- 
σες ρυθμίσεις για την οικονομική ανάπτυξη της χώρας * 1 2 
και άλλες διατάξεις» και ειδικότερα το άρθρο 1 «Ρυθμί¬ 
σεις για την απλοποίηση των διαδικασιών του ΕΣΠΑ», 
εδάφιο 1 αυτού. 

2. Τη με αρ. πρωτ. 0/2007/5534/12-11-2007 Απόφαση της 
Ευρωπαϊκής Επιτροπής για την έγκριση του Επιχειρησι¬ 
ακού Προγράμματος «Ανάπτυξη Ανθρώπινου Δυναμικού» 
2007-2013, όπως ισχύει κάθε φορά. 


3. Την κοινή υπουργική απόφαση υπ’ αρ. 25253/2235/ 
7-4-2008 (ΦΕΚ 603/Β/8-4-2008) «Τροποποίηση της 
υπ’ αριθμ. 118267/14-12-2000 Κοινής Υπουργικής 
Απόφασης των Υπουργών Εσωτερικών, Δημόσι¬ 
ας Διοίκησης και Αποκέντρωσης, Εθνικής Οικονο¬ 
μίας και Οικονομικών και Εργασίας και Κοινωνι¬ 
κών Ασφαλίσεων (ΦΕΚ 1595/Β729-12-2000), όπως 
τροποποιήθηκε και ισχύει, με σκοπό την ανα¬ 
διάρθρωση της, σύμφωνα με τις διατάξεις του 
ν. 3614/2007, όπως ισχύει κάθε φορά», όπως ισχύει 

4. Την υπ’ αριθμ. 2.20089/οικ.6.4735/29-08-2012 υπουρ¬ 
γική απόφαση «Εκχώρηση αρμοδιοτήτων διαχείρισης 
για πράξεις του Επιχειρησιακού Προγράμματος «Ανά¬ 
πτυξη Ανθρώπινου Δυναμικού» στο Εθνικό Ινστιτούτο 
Εργασίας και Ανθρώπινου Δυναμικού (Ε.Ι.Ε.Α.Δ.)» (ΦΕΚ 
2442/Β/6-09-2012) 

5. Τα έγγραφα με αρ. πρωτ. 36042/ ΕΥΣ 4495/ 
20-08-2013 «Οδηγίες διαχείρισης για τα έτη 2013-2015 
και προετοιμασία κλεισίματος/αναθεώρηση 2013 των 
Ε.Π.» και αρ. πρωτ. 45560/ ΕΥΣ 5238/16-10-2013 «Αντιμε¬ 
τώπιση Υπερδέσμευσης ΕΠΑΝΑΔ - Εφαρμογή Οδηγιών 
διαχείρισης για τα έτη 2013-2014 και προετοιμασία κλει- 
σίματος/αναθεώρησης 2013 των ΕΠ» της Γ ενικής Γ ραμ- 
ματείας Δημοσίων Επενδύσεων - ΕΣΠΑ του Υπουργείου 
Ανάπτυξης και Ανταγωνιστικότητας. 

6. Την εισήγηση της Ειδικής Υπηρεσίας Διαχείρισης 
του Επιχειρησιακού Προγράμματος «Ανάπτυξη Ανθρώ¬ 
πινου Δυναμικού». 

7. Το γεγονός ότι από την απόφαση αυτή δεν προκα- 
λείται επιπλέον δαπάνη σε βάρος του κρατικού προϋ¬ 
πολογισμού, αποφασίζουμε: 

Αρθρο 1 

Φορέας στον οποίο εκχωρούνται 
αρμοδιότητες διαχείρισης 

Το Εθνικό Ινστιτούτο Εργασίας και Ανθρώπινου Δυ¬ 
ναμικού (Ε.Ι.Ε.Α.Δ.) ορίζεται ως Ενδιάμεσος Φορέας Δια¬ 
χείρισης του Επιχειρησιακού Προγράμματος «Ανάπτυξη 
Ανθρώπινου Δυναμικού». 

Αρθρο 2 

Αντικείμενο της εκχώρησης 

1. Το Εθνικό Ινστιτούτο Εργασίας και Ανθρώπινου Δυ¬ 
ναμικού (Ε.Ι.Ε.Α.Δ.) αναλαμβάνει αρμοδιότητες διαχείρι¬ 
σης για κατηγορίες πράξεων/πράξεις του Επιχειρησια- 

κού Προγράμματος «Ανάπτυξη Ανθρώπινου Δυναμικού», 
όπως αυτές προσδιορίζονται στο άρθρο 3. 

2. Η εκχωρούμενη προς διαχείριση συγχρηματοδοτού- 
μενη δημόσια δαπάνη και η κατανομή της ανά άξονα 
προτεραιότητας αποτυπώνεται στο συνημμένο Πίνακα 
(Παράρτημα I). 

3. Το συνολικό ποσό των επιμέρους προσκλήσεων 
που θα εκδοθούν δύναται να υπερβαίνει τα παραπάνω 
ποσά εφόσον το υπερβάλλον καλύπτεται από πόρους 
του Εθνικού Ινστιτούτου Εργασίας και Ανθρώπινου Δυ¬ 
ναμικού (Ε.Ι.Ε.Α.Δ.). 

Άρθρο 3 

Αρμοδιότητες διαχείρισης που εκχωρούνται 

Το Εθνικό Ινστιτούτο Εργασίας και Ανθρώπινου Δυ¬ 
ναμικού (Ε.Ι.Ε.Α.Δ.) αναλαμβάνει στο πλαίσιο του Επι¬ 
χειρησιακού Προγράμματος «Ανάπτυξη Ανθρώπινου 
Δυναμικού» τις ακόλουθες αρμοδιότητες: 

ΓΙΑ ΤΙΣ ΣΥΓΧΡΗΜΑΤΟΔΟΤΟΥΜΕΝΕΣ ΠΡΑΞΕΙΣ ΕΚΤΟΣ 
ΚΡΑΤΙΚΩΝ ΕΝΙΣΧΥΣΕΩΝ: 

ί. Προβαίνει, στην αναγκαία εξειδίκευση των κατηγο¬ 
ριών πράξεων που διαχειρίζεται σύμφωνα με τις κατευ¬ 
θύνσεις της Διαχειριστικής Αρχής του επιχειρησιακού 
προγράμματος. 

ϋ. Λαμβάνει, σε συνεργασία με τη Διαχειριστική Αρχή, 
τα κατάλληλα μέτρα για την αξιοποίηση των συμπερα¬ 
σμάτων των αξιολογήσεων του Προγράμματος. 

ίΙΙ. Παρακολουθεί την πορεία εφαρμογής των κατηγο¬ 
ριών πράξεων που διαχειρίζεται και ειδικότερα τη χρη¬ 
ματοοικονομική πρόοδο τους, τους ποσοτικοποιημένους 
δείκτες και τις προοπτικές εξέλιξης τους και εισηγείται 
στη Διαχειριστική Αρχή προτάσεις αναθεώρησης τους. 

ιν. Συντάσσει τις αναγκαίες αναφορές που ζητούνται 
από τη Διαχειριστική Αρχή, όπως για την υποβολή των 
ετήσιων και τελικών εκθέσεων εκτέλεσης, την προετοι¬ 
μασία των θεμάτων αρμοδιότητας του που άπτονται της 
ετήσιας εξέτασης του Επιχειρησιακού Προγράμματος, 
και την προετοιμασία της Επιτροπής Παρακολούθησης 
του Προγράμματος κλπ. 

ν. Συμμετέχει στην από κοινού με την Επιτροπή ετή¬ 
σια εξέταση της υλοποίησης του Ε.Π., ενημερώνει την 
Επιτροπή Παρακολούθησης για τα αποτελέσματα της, 
παρακολουθεί και εφαρμόζει τα συμπεράσματα που 
προκύπτουν από την ετήσια εξέταση του Ε.Π. και της 
Επιτροπής Παρακολούθησης. 

νι. Συνεργάζεται με την Εθνική Αρχή Συντονισμού, 
την ΕΥΣΕΚΤ και την Ευρωπαϊκή Επιτροπή και παρέχει, 
ενημερώνοντας τη Διαχειριστική Αρχή, σε αυτές κάθε 
πληροφορία που ζητείται 

νϋ. Μεριμνά για την εξειδίκευση, όπου απαιτείται, των 
απαραίτητων εργαλείων, προτύπων και προδιαγραφών 
για τη σωστή άσκηση των αρμοδιοτήτων διαχείρισης 
που του έχουν εκχωρηθεί σε συμφωνία με τη Διαχει¬ 
ριστική Αρχή του Προγράμματος και την Εθνική Αρχή 
Συντονισμού/ Ειδική Υπηρεσία Θεσμικής Υποστήριξης. 

νίϋ. Επεξεργάζεται και εισηγείται στη Διαχειριστική 
Αρχή αναλυτικά κριτήρια ένταξης για τις κατηγορίες 
πράξεων που διαχειρίζεται, σύμφωνα με τα προβλεπό- 
μενα στο σύστημα διαχείρισης και ελέγχου. 

ιχ. Μεριμνά ώστε να διαδίδονται όσο το δυνατό ευρύ¬ 
τερα οι πληροφορίες σχετικά με τις ευκαιρίες χρηματο¬ 
δότησης για τις κατηγορίες πράξεων που διαχειρίζεται. 
Στο πλαίσιο αυτό, προετοιμάζει και εκδίδει, με τη σύμ¬ 


φωνη γνώμη της Διαχειριστικής Αρχής, τις προκηρύ¬ 
ξεις των κατηγοριών πράξεων που διαχειρίζεται για την 
υποβολή προτάσεων από τους δυνητικούς δικαιούχους 
και παρέχει προς τους δυνητικούς δικαιούχους, σαφείς 
και λεπτομερείς πληροφορίες τουλάχιστον σχετικά με:: 

3. τους όρους επιλεξιμότητας τους οποίους πρέπει 
να πληρούν οι προτεινόμενες πράξεις προκειμένου να 
ενταχθούν για χρηματοδότηση στο πλαίσιο του ΕΠ, 
ό. τις διαδικασίες για την εξέταση των αιτήσεων χρη¬ 
ματοδότησης και τις σχετικές χρονικές περιόδους, 
ο τα κριτήρια για την ένταξη των προς χρηματοδό¬ 
τηση πράξεων, 

ά. τα αρμόδια στελέχη του, τα οποία μπορούν να 
παρέχουν πληροφορίες 

ο. την υποχρέωση δημοσιοποίησης εφόσον η αίτηση 
επιλεγεί, του τίτλου της πράξης, του δικαιούχου και του 
ποσού της δημόσιας χρηματοδότησης που χορηγείται. 

χ. Συγκεντρώνει, αρχειοθετεί όλες τις προτάσεις που 
υποβάλλονται και ελέγχει την πληρότητα των στοιχεί¬ 
ων τους 

χί. Αξιολογεί τις προτάσεις που υποβάλλονται, εφαρ¬ 
μόζοντας τα εγκεκριμένα από την Επιτροπή Παρακο¬ 
λούθησης κριτήρια ένταξης. 

χϋ. Ο Γενικός Διευθυντής και Πρόεδρος ΔΣ του Εθνι¬ 
κού Ινστιτούτου Εργασίας και Ανθρώπινου Δυναμικού 
(Ε.Ι.Ε.Α.Δ.) εκδίδει την απόφαση ένταξης των πράξε¬ 
ων στους Άξονες Προτεραιότητας του Επιχειρησιακού 
Προγράμματος, μετά την ολοκλήρωση της διαδικασίας 
έκδοσης συμφώνου αποδοχής των όρων ένταξης. Ο 
Γ ενικός Διευθυντής και Πρόεδρος ΔΣ του Εθνικού Ινστι¬ 
τούτου Εργασίας και Ανθρώπινου Δυναμικού (Ε.Ι.Ε.Α.Δ.) 
εκδίδει τις τροποποιήσεις της απόφασης ένταξης ή 
ανάκλησης αυτής. Οι σχετικές αποφάσεις δημοσιοποι¬ 
ούνται στην οικεία ιστοσελίδα του Ενδιάμεσου Φορέα 
Διαχείρισης. Ειδικά σε περίπτωση ανάκλησης μεριμνά 
για τη δημοσιοποίηση των σχετικών αποφάσεων και 
στην κεντρική ιστοσελίδα του ΕΣΠΑ. 

χίϋ. Υποβάλλει στην Επιτροπή τις απαιτούμενες για τα 
μεγάλα έργα πληροφορίες με βάση το άρθρο 40 του 
Κανονισμού 1083/2006. 

χιν. Μεριμνά για τη συμμόρφωση των συγχρηματοδο- 
τούμενων πράξεων με τους ισχύοντες κοινοτικούς και 
εθνικούς κανόνες καθ' όλη την περίοδο της υλοποίησης 
τους. 

χν. Προβαίνει σε εξέταση της διαδικασίας διακήρυ¬ 
ξης και τροποποίησης δημοσίων συμβάσεων. Για όσες 
συμβάσεις εμπίπτουν στο πεδίο εφαρμογής των Κοι¬ 
νοτικών Οδηγιών περί δημοσίων συμβάσεων προβαίνει 
επιπλέον σε εξέταση κατά τη διαδικασία ανάθεσης της 
σύμβασης. Το Εθνικό Ινστιτούτο Εργασίας και Ανθρώπι¬ 
νου Δυναμικού (Ε.Ι.Ε.Α.Δ.) εκφράζει τη γνώμη του εντός 
αποκλειστικής προθεσμίας είκοσι (20) ημερών από τη 
λήψη των σχετικών στοιχείων. Σε περίπτωση άπρακτης 
παρέλευσης της ανωτέρω προθεσμίας, λογίζεται ότι 
έχει παράσχει σύμφωνη γνώμη. Η σύμφωνη γνώμη του 
Εθνικού Ινστιτούτου Εργασίας και Ανθρώπινου Δυναμι¬ 
κού (Ε.Ι.Ε.Α.Δ.) ή η κατά το προηγούμενο εδάφιο τεκ- 
μαιρόμενη σύμφωνη γνώμη αυτού, αποτελεί όρο για τη 
χρηματοδότηση της πράξης. Σε περίπτωση δημόσιας 
σύμβασης που έχει ήδη συναφθεί κατά την ένταξη της 
σχετικής πράξης, καθώς και στις περιπτώσεις δημοσίων 
συμβάσεων που δεν εμπίπτουν στο πεδίο εφαρμογής 
των Κοινοτικών Οδηγιών περί δημοσίων συμβάσεων, η 

εξέταση της διαδικασίας ανάθεσης διενεργείται πριν 
από την καταχώρηση δαπανών στο Ολοκληρωμένο Πλη¬ 
ροφοριακό Σύστημα. 

χνι. Διενεργεί επαληθεύσεις κατά τα προβλεπόμενα 
στο άρθρο 8 του Ν. 3614/2007 προκειμένου να επιβεβαι¬ 
ωθεί η παράδοση των συγχρηματοδοτούμενων προϊό¬ 
ντων και υπηρεσιών και η πραγματική πραγματοποίηση 
των δαπανών που δηλώνουν οι δικαιούχοι καθώς και 
η συμμόρφωση των πράξεων προς τους εθνικούς και 
κοινοτικούς κανόνες. 

Στο πλαίσιο αυτό: 

χνϋ. Συλλέγει τις δηλώσεις δαπανών (δελτία δήλωσης 
δαπανών) που υποβάλλονται από τους δικαιούχους και 
τις καταχωρεί στο ΟΠΣ μετά από τη διενέργεια διοικη¬ 
τικής επαλήθευσης σε κάθε δήλωση δαπάνης, κατά την 
οποία επιβεβαιώνεται με τα κατάλληλα έγγραφα, ότι: 
(α) η δηλωθείσα δαπάνη είναι πραγματική, 

(β) τα προϊόντα ή οι υπηρεσίες έχουν παραδοθεί σύμ¬ 
φωνα με την απόφαση ένταξης, 

(γ) οι δηλώσεις δαπανών από τους δικαιούχους είναι 
ακριβείς, 

(δ) η πράξη και η δαπάνη είναι σύμφωνες με το εθνικό 
και κοινοτικό δίκαιο, 

(ε) τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

(στ) Στην περίπτωση μεγάλου πλήθους δικαιολογη- 
τικών εγγράφων είναι δυνατόν να πραγματοποιούνται 
δειγματοληπτικές επαληθεύσεις βάσει μεθόδου δειγ¬ 
ματοληψίας. 

χνίϋ. Διενεργεί επιτόπιες επαληθεύσεις επιμέρους 
πράξεων κατά τις οποίες επαληθεύεται ότι οι πράξεις 
όντως εκτελούνται και τα παραδιδόμενα προϊόντα ή/ 
και παρεχόμενες υπηρεσίες συμμορφώνονται προς τους 
όρους της αντίστοιχης σύμβασης ή απόφασης ένταξης, 
η φυσική πρόοδος της πράξης, η τήρηση των κοινοτικών 
κανόνων όσον αφορά τη δημοσιότητα και η ακρίβεια 
των πληροφοριών που παρέχει ο δικαιούχος όσον αφο¬ 
ρά τη φυσική και οικονομική πρόοδο της πράξης. 

χίχ. Προβαίνει στη διενέργεια έκτακτης επιτόπιας 
επαλήθευσης, εφόσον έχει σοβαρές ενδείξεις για την 
ύπαρξη παραβάσεων εθνικού ή κοινοτικού δικαίου, ενη¬ 
μερώνει την Αρχή Πιστοποίησης και όπου απαιτείται 
ζητά την αναστολή χρηματοδότησης της πράξης από 
την αρμόδια υπηρεσία. 

χχ. Τηρεί αρχεία στο ΟΠΣ για τις διοικητικές και επι¬ 
τόπιες επαληθεύσεις που πραγματοποιούνται σύμφωνα 
με τα πρότυπα και διαδικασίες του συστήματος δια¬ 
χείρισης και ελέγχου. Εάν οι επιτόπιες επαληθεύσεις 
διενεργούνται δειγματοληπτικά, τηρεί αρχεία που πε¬ 
ριγράφουν και τεκμηριώνουν τη δειγματοληπτική μέθο¬ 
δο και καθορίζουν τις πράξεις ή τις συναλλαγές που 
επιλέγονται προς επαλήθευση. Καθορίζει το μέγεθος 
του δείγματος, προκειμένου να αποκτήσει εύλογη βε¬ 
βαιότητα ως προς τη νομιμότητα και κανονικότητα των 
σχετικών πράξεων, όσον αφορά το επίπεδο κινδύνου 
που διαπιστώνεται τον τύπο των σχετικών δικαιούχων 
και πράξεων, σύμφωνα με τα προβλεπόμενα στο Σύστη¬ 
μα Διαχείρισης και Ελέγχου. Επανεξετάζει τη μέθοδο 
δειγματοληψίας σε ετήσια βάση. 

χχι. Προβαίνει στην ακύρωση μέρους ή του συνόλου 
της κοινοτικής ή και δημόσιας συνεισφοράς της πράξης, 


η οποία επιβάλλεται βάσει πορίσματος επαλήθευσης 
ή πορίσματος ελέγχου καταχωρώντας τις αντίστοιχες 
λογιστικές εγγραφές στο ΟΠΣ. 

χχϋ. Σε περιπτώσεις που διαπιστωθεί βάσει των επα¬ 
ληθεύσεων που διενεργεί αχρεωστήτως καταβληθείσα 
δαπάνη, ο Γενικός Διευθυντής και Πρόεδρος ΔΣ του 
Εθνικού Ινστιτούτου Εργασίας και Ανθρώπινου Δυνα¬ 
μικού (Ε.Ι.Ε.Α.Δ.) εκδίδει την απόφαση δημοσιονομικής 
διόρθωσης για την ανάκτηση αχρεωστήτως καταβλη- 
θέντων ποσών, σύμφωνα με τα οριζόμενα στην ΥΠΑΣΥΔ 
(ΦΕΚ 540/Τ.Β/27.03.08) όπως τροποποιήθηκε και ισχύει. 

χχίίί. Συνεργάζεται με τα αρμόδια εθνικά και κοινοτικά 
ελεγκτικά όργανα και ενημερώνει τη Διαχειριστική Αρχή 
σχετικά με τα πορίσματα ελέγχου και τις απαντήσεις 
σε αυτά. 

χχίν. Συλλέγει και καταχωρεί στο ΟΠΣ τα στοιχεία 
παρακολούθησης εκτέλεσης των πράξεων (δελτία πα¬ 
ρακολούθησης φυσικού αντικειμένου) που υποβάλλουν 
οι δικαιούχοι. Με βάση τα στοιχεία αυτά εξετάζει το 
βαθμό επίτευξης των ετήσιων ποσοτικών στόχων των 
πράξεων, σύμφωνα με τις αρχικά αναληφθείσες νομικές 
δεσμεύσεις. 

Σε περίπτωση απόκλισης από τους όρους της απόφα¬ 
σης ένταξης ή χρονικών καθυστερήσεων μεγαλύτερων 
των έξι μηνών, σε σχέση με την προγραμματισθείσα 
πρόοδο, ο Ενδιάμεσος Φορέας Διαχείρισης προβαίνει σε 
επανεξέταση της πράξης και στην περίπτωση αδικαιο¬ 
λόγητων αποκλίσεων, δύναται να εισηγηθεί την ανάκλη¬ 
ση της απόφασης ένταξης της πράξης. Οι αποφάσεις 
ένταξης πράξεων που ανακαλούνται δημοσιεύονται 
στην ιστοσελίδα του Ενδιάμεσου Φορέα Διαχείρισης 
και στην κεντρική ιστοσελίδα του ΕΣΠΑ. 

χχν. Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την 
πορεία των πράξεων που εκτελούν, τις υποχρεώσεις για 
τη δημοσιότητα σύμφωνα με τις απαιτήσεις των άρθρων 
8 και 9 του Καν. 1828/06, την τήρηση χωριστής λογιστι¬ 
κής μερίδας ή επαρκούς λογιστικής κωδικοποίησης και 
την τήρηση των πολιτικών σύμφωνα με τις ισχύουσες 
διατάξεις και τις οδηγίες και κατευθύνσεις της Εθνικής 
Αρχής Συντονισμού. Προτείνει μέτρα υποστήριξης των 
δικαιούχων προκειμένου να ανταποκριθούν στις υπο¬ 
χρεώσεις τους. 

χχνί. Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους κατά τα οριζόμενα 
στο άρθρο 90 του Κανονισμού σύμφωνα με τους κανό¬ 
νες του Συστήματος Διαχείρισης και Ελέγχου. 

χχνϋ. Παρέχει στη Διαχειριστική Αρχή όλες τις ανα¬ 
γκαίες πληροφορίες σχετικά με τις διαδικασίες και 
τις επαληθεύσεις που πραγματοποιούνται σε σχέση 
με κάθε δαπάνη των πράξεων που διαχειρίζεται, για 
σκοπούς πιστοποίησης. 

χχνίϋ. Μεριμνά για την παρακολούθηση των εσόδων 
των έργων που παράγουν έσοδα, μετά την ολοκλήρωση 
τους, καθώς και των έργων που δεν είναι δυνατό τα 
έσοδα να εκτιμηθούν εκ των προτέρων. 

χχίχ. Μεριμνά για την παροχή στοιχείων προόδου 
εκτέλεσης των πράξεων στις αρμόδιες για τη χρημα¬ 
τοδότηση δημόσιες υπηρεσίες. 

χχχ. Έχει την ευθύνη για την ακρίβεια, την ποιότητα και 
πληρότητα των στοιχείων που καταχωρεί στο ΟΠΣ σύμ¬ 
φωνα με τους κανόνες του Συστήματος Διαχείρισης και 
Ελέγχου. 

χχχι. Παρέχει στην Αρχή Πιστοποίησης όλες τις ανα¬ 
γκαίες πληροφορίες σχετικά με τις διαδικασίες και τις 
επαληθεύσεις που πραγματοποιεί σε σχέση με κάθε 
δαπάνη, για σκοπούς πιστοποίησης. 

ΓΙΑ ΤΙΣ ΣΥΓΧΡΗΜΑΤΟΔΟΤΟΥΜΕΝΕΣ ΠΡΑΞΕΙΣ ΚΡΑΤΙ¬ 
ΚΩΝ ΕΝΙΣΧΥΣΕΩΝ: 

1. Προβαίνει, όπου απαιτείται, στην αναγκαία εξει- 
δίκευση των κατηγοριών πράξεων που διαχειρίζεται 
σύμφωνα με τις κατευθύνσεις της Διαχειριστικής Αρχής 
του επιχειρησιακού προγράμματος. 

2. Λαμβάνει, σε συνεργασία με τη Διαχειριστική Αρχή, 
τα κατάλληλα μέτρα για την αξιοποίηση των συμπερα¬ 
σμάτων των αξιολογήσεων του Προγράμματος. 

3. Παρακολουθεί την πορεία εφαρμογής των κατηγο¬ 
ριών πράξεων που διαχειρίζεται και ειδικότερα τη χρη¬ 
ματοοικονομική πρόοδο τους, τους ποσοτικοποιημένους 
δείκτες και τις προοπτικές εξέλιξης τους και εισηγείται 
στη Διαχειριστική Αρχή προτάσεις αναθεώρησης τους. 

4. Συντάσσει τις αναγκαίες αναφορές που ζητούνται 
από τη Διαχειριστική Αρχή για την υποβολή των ετή¬ 
σιων και τελικών εκθέσεων εκτέλεσης, την προετοιμα¬ 
σία των θεμάτων αρμοδιότητας της που άπτονται της 
ετήσιας εξέτασης του Επιχειρησιακού Προγράμματος, 
την προετοιμασία της Επιτροπής Παρακολούθησης του 
Προγράμματος κ.λπ. 

5. Συμμετέχει στην από κοινού με την Επιτροπή ετή¬ 
σια εξέταση της υλοποίησης του Ε.Π., ενημερώνει την 
Επιτροπή Παρακολούθησης για τα αποτελέσματα της, 
παρακολουθεί και εφαρμόζει τα συμπεράσματα που 
προκύπτουν από την ετήσια εξέταση του Ε.Π. και της 
Επιτροπής Παρακολούθησης. 

6. Συνεργάζεται με την Εθνική Αρχή Συντονισμού, την 
ΕΥΣΕΚΤ και την Ευρωπαϊκή Επιτροπή και παρέχει σε 
αυτές κάθε πληροφορία που ζητείται. 

7. Μεριμνά για εξειδίκευση όπου απαιτείται των απα¬ 
ραίτητων εργαλείων, προτύπων και προδιαγραφών για 
τη σωστή άσκηση των αρμοδιοτήτων διαχείρισης που 
του έχουν εκχωρηθεί σε συμφωνία με τη Διαχειριστική 
Αρχή του Προγράμματος και την Εθνική Αρχή Συντο¬ 
νισμού. 

8. Επεξεργάζεται και εισηγείται στη Διαχειριστική 
Αρχή για τις κατηγορίες πράξεων που διαχειρίζεται, 
αναλυτικά κριτήρια επιλογής και ένταξης των επιχο¬ 
ρηγήσεων (πράξεων) στο επιχειρησιακό πρόγραμμα, 
σύμφωνα με τα προβλεπόμενα στο σύστημα διαχείρισης 
και ελέγχου. 

9. Μεριμνά ώστε να διαδίδονται όσο το δυνατό ευ¬ 
ρύτερα οι πληροφορίες σχετικά με τις ευκαιρίες χρη¬ 
ματοδότησης για τις κατηγορίες πράξεων που διαχει¬ 
ρίζεται. Στο πλαίσιο αυτό, προετοιμάζει και εκδίδει, 
με τη σύμφωνη γνώμη της Διαχειριστικής Αρχής, τις 
προκηρύξεις των κατηγοριών πράξεων που διαχειρί¬ 
ζεται για την υποβολή προτάσεων από τις ιδιωτικές ή 
δημόσιες επιχειρήσεις που αιτούνται τη λήψη δημόσιας 
ενίσχυσης (δυνητικούς δικαιούχους) και παρέχει προς 
αυτές, σαφείς και λεπτομερείς πληροφορίες τουλάχι¬ 
στον σχετικά με: 

(α) τους όρους επιλεξιμότητας τους οποίους πρέπει 
να πληρούν οι αιτήσεις επιχορήγησης (πράξεις) προκει- 
μένου να ενταχθούν για χρηματοδότηση στο πλαίσιο 
του ΕΠ, 

(β) τις διαδικασίες για την εξέταση των αιτήσεων 
επιχορήγησης και τις σχετικές χρονικές περιόδους, 


(γ) τα κριτήρια για την επιλογή των προτεινόμενων 
αιτήσεων επιχορήγησης πράξεων και ένταξη τους στο 
επιχειρησιακό πρόγραμμα, 

(δ) τα αρμόδια στελέχη του, τα οποία μπορούν να 
παρέχουν πληροφορίες 

(ε) την υποχρέωση δημοσιοποίησης εφόσον η αίτηση 
επιλεγεί, του τίτλου της επιχορήγησης, του δικαιούχου 
και του ποσού της δημόσιας χρηματοδότησης που χο¬ 
ρηγείται. 

10. Συγκεντρώνει, αρχειοθετεί όλες τις αιτήσεις επιχο¬ 
ρήγησης που υποβάλλονται και ελέγχει την πληρότητα 
των στοιχείων τους 

11. Αξιολογεί τις αιτήσεις επιχορήγησης που υποβάλ¬ 
λονται, εφαρμόζοντας τα εγκεκριμένα από την Επιτροπή 
Παρακολούθησης κριτήρια ένταξης. 

12. Ο Γ ενικός Διευθυντής και Πρόεδρος ΔΣ του Εθνι¬ 
κού Ινστιτούτου Εργασίας και Ανθρώπινου Δυναμικού 
(Ε.Ι.Ε.Α.Δ.) εκδίδει την απόφαση επιχορήγησης και την 
απόφαση χρηματοδότησης από τους άξονες προτε¬ 
ραιότητας του επιχειρησιακού προγράμματος (απόφα¬ 
ση ένταξης πράξης στο επιχειρησιακό πρόγραμμα). Η 
απόφαση επιχορήγησης δύναται να ταυτίζεται με την 
απόφαση χρηματοδότησης (απόφαση ένταξης) της 
πράξης από το επιχειρησιακό πρόγραμμα. Ανάλογα με 
τους ειδικότερους κανόνες του καθεστώτος ενίσχυσης 
η απόφαση έγκρισης επιχορήγησης της ενίσχυσης δύ- 
ναται να συνοδεύεται από σύμβαση η οποία συνάπτεται 
μεταξύ του φορέα χορήγησης της ενίσχυσης και του 
δικαιούχου. 

13. Ο Γ ενικός Διευθυντής και Πρόεδρος ΔΣ του Εθνι¬ 
κού Ινστιτούτου Εργασίας και Ανθρώπινου Δυναμικού 
(Ε.Ι.Ε.Α.Δ.) εκδίδει τις τροποποιήσεις της απόφασης 
επιχορήγησης και χρηματοδότησης των επενδυτικών 
προτάσεων ή ανάκλησης αυτής. Οι σχετικές αποφάσεις 
δημοσιοποιούνται στην οικεία ιστοσελίδα του Ενδιάμε¬ 
σου Φορέα Διαχείρισης. 

14. Υποβάλλει στην Επιτροπή τις απαιτούμενες για τα 
μεγάλα έργα πληροφορίες με βάση το άρθρο 40 του 
Κανονισμού 1083/2006. 

15. Μεριμνά για τη συμμόρφωση των συγχρηματοδο- 
τούμενων επιχορηγήσεων (πράξεων) με τους ισχύοντες 
κοινοτικούς και εθνικούς κανόνες καθ' όλη την περίοδο 
της υλοποίησης τους. 

16. Διενεργεί επαληθεύσεις κατά τα προβλεπόμενα 
στο άρθρο 8 του Ν.3614/2007 προκειμένου να επιβεβαι¬ 
ωθεί η παράδοση των συγχρηματοδοτούμενων προϊό¬ 
ντων και υπηρεσιών και η πραγματική πραγματοποίηση 
των δαπανών που δηλώνουν οι δικαιούχοι καθώς και η 
συμμόρφωση των επιχορηγήσεων (πράξεων) προς τους 
εθνικούς και κοινοτικούς κανόνες. 

Στο πλαίσιο αυτό: 

17. Συλλέγει τις αιτήσεις χορήγησης της επιχορήγη¬ 
σης που υποβάλλονται από τους δικαιούχους και τις 
καταχωρεί στο ΟΠΣ ή στο πληροφοριακό σύστημα του, 
μετά από πιστοποίηση του φυσικού αντικειμένου για 
κάθε αίτηση χορήγησης της επιχορήγησης, κατά την 
οποία επιβεβαιώνεται ότι: 

(α) ο δικαιούχος έχει πράγματι καταβάλλει τις δαπά¬ 
νες οι οποίες συμπεριλαμβάνονται στην αίτηση χορή¬ 
γησης της επιχορήγησης, σύμφωνα με τους κανόνες 
του εφαρμοζόμενου καθεστώτος ενίσχυσης, 

(β) το αντίστοιχο τμήμα του έργου έχει υλοποιηθεί 
σύμφωνα με τους όρους και τις προϋποθέσεις της από- 

φάσης έγκρισης και τα προϊόντα ή οι υπηρεσίες έχουν 
παραδοθεί, 

(γ) οι αιτήσεις των δικαιούχων είναι ακριβείς, 

(δ) η ενίσχυση και η δαπάνη είναι σύμφωνες με το 
εθνικό και κοινοτικό δίκαιο, 

(ε) τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

Στην περίπτωση που σύμφωνα με τους κανόνες του 
εφαρμοζόμενου καθεστώτος ενίσχυσης παρέχεται η 
δυνατότητα προκαταβολής, ο Ενδιάμεσος Φορέας Δια¬ 
χείρισης διενεργεί διοικητική επαλήθευση στην αίτηση 
του δικαιούχου, με την οποία επιβεβαιώνονται σωρευ- 
τικά ότι: 

(α) καλύπτονται από τις δαπάνες που καταβάλλονται 
από τους δικαιούχους στα πλαίσια της εφαρμογής της 
επιχορήγησης και δικαιολογούνται με εξοφλημένα τι¬ 
μολόγια ή λογιστικά έγγραφα ισοδύναμης αποδεικτικής 
αξίας το αργότερο τρία έτη μετά το έτος καταβολής 
της προκαταβολής, 

(β) τηρούνται τυχόν πρόσθετες προϋποθέσεις που 
προβλέπονται στο πλαίσιο του εφαρμοζόμενου καθε¬ 
στώτος ενίσχυσης 

(γ) εάν και όποτε απαιτείται, προσκομίζεται τουλάχι¬ 
στον ισόποση εγγυητική επιστολή από χρηματοπιστω¬ 
τικό ίδρυμα που λειτουργεί νόμιμα, 

18. Διασφαλίζει ότι οι δικαιούχοι εισπράττουν το συ¬ 
ντομότερο δυνατόν και πλήρως το συνολικό ποσό της 
δημόσιας συνεισφοράς. Κανένα ποσό δεν αφαιρείται 
ούτε παρακρατείται, ούτε εισπράττεται οποιαδήποτε 
ειδική επιβάρυνση ή άλλο τέλος ισοδύναμου αποτελέ¬ 
σματος, το οποίο θα είχε ως αποτέλεσμα τη μείωση 
των ποσών αυτών για τους δικαιούχους. 

19. Τηρεί αρχεία στο ΟΠΣ ή στο πληροφοριακό σύ¬ 
στημα του για τις διοικητικές επαληθεύσεις και τις πι¬ 
στοποιήσεις που πραγματοποιούνται σύμφωνα με τους 
ειδικότερους κανόνες του εφαρμοζόμενου καθεστώτος 
ενίσχυσης. 

20. Προβαίνει στην ακύρωση μέρους ή του συνό¬ 
λου της δημόσιας συνεισφοράς από το επιχειρησιακό 
πρόγραμμα, η οποία επιβάλλεται βάσει πορίσματος 
πιστοποίησης καταχωρώντας τις αντίστοιχες λογιστι¬ 
κές εγγραφές στο ΟΠΣ ή στο πληροφοριακό σύστημα 
του Ενδιάμεσου Φορέα Διαχείρισης. Στην περίπτωση 
που απαιτείται ακύρωση του συνόλου της δημόσιας 
συνεισφοράς από το επιχειρησιακό πρόγραμμα, η οποία 
επιβάλλεται βάσει πορίσματος πιστοποίησης, ενημερώ¬ 
νει τη Διαχειριστική Αρχή πριν προβεί σε οποιαδήποτε 
ενέργεια ακύρωσης. 

21. Σε περιπτώσεις που διαπιστωθεί βάσει των επιθε¬ 
ωρήσεων ή ελέγχων που διενεργούνται αχρεωοτήτως 
καταβληθείσα δαπάνη, ο Γ ενικός Διευθυντής και Πρόε¬ 
δρος Δ.Σ. του Εθνικού Ινστιτούτου Εργασίας και Ανθρώ¬ 
πινου Δυναμικού (Ε.Ι.Ε.Α.Δ.) εκδίδει την απόφαση δημο¬ 
σιονομικής διόρθωσης για την ανάκτηση αχρεωοτήτως 
καταβληθέντων ποσών σύμφωνα με τα οριζόμενα στην 
ΥΠΑΣΥΔ (ΦΕΚ 540/τ.Β727.03.08) όπως τροποποιήθηκε 
και ισχύει 

22. Συνεργάζεται με τα αρμόδια εθνικά και κοινοτικά 
ελεγκτικά όργανα και μεριμνά για την υποβολή στη 
Διαχειριστική Αρχή των τεκμηριωμένων απαντήσεων 
του στα σχετικά πορίσματα ελέγχου. 


23. Συλλέγει και καταχωρεί στο ΟΠΣ ή στο πληρο¬ 
φοριακό σύστημα του τα στοιχεία παρακολούθησης 
εκτέλεσης των επιχορηγήσεων. Οι αποφάσεις επιχορή¬ 
γησης που ανακαλούνται δημοσιεύονται στην κεντρική 
ιστοσελίδα του ΕΣΠΑ και του Εθνικού Ινστιτούτου Ερ¬ 
γασίας και Ανθρώπινου Δυναμικού (Ε.Ι.Ε.Α.Δ.). 

24. Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την πο¬ 
ρεία των επιχορηγήσεων που εκτελούν, τις υποχρεώσεις 
για τη δημοσιότητα σύμφωνα με τις απαιτήσεις των 
άρθρων 8 και 9 του Καν. 1828/06, την τήρηση χωριστής 
λογιστικής μερίδας ή επαρκούς λογιστικής κωδικοποί¬ 
ησης και την τήρηση των πολιτικών σύμφωνα με τις 
ισχύουσες διατάξεις και τις οδηγίες και κατευθύνσεις 
της Εθνικής Αρχής Συντονισμού. Προτείνει μέτρα υπο¬ 
στήριξης των δικαιούχων προκειμένου να ανταποκρι- 
θούν στις υποχρεώσεις τους. 

25. Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους κατά τα οριζόμενα 
στο άρθρο 90 του Κανονισμού (ΕΚ)1083/2006 σύμφω¬ 
να με τους κανόνες του Συστήματος Διαχείρισης και 
Ελέγχου. 

26. Παρέχει στη Διαχειριστική Αρχή όλες τις αναγκαί¬ 
ες πληροφορίες σχετικά με τις διαδικασίες και τις πι¬ 
στοποιήσεις/ επαληθεύσεις που πραγματοποιεί για κάθε 
αίτηση χορήγησης επιχορήγησης των επιχορηγήσεων 
(πράξεων) που διαχειρίζεται, για σκοπούς πιστοποίησης. 

27. Μεριμνά για την παροχή στοιχείων προόδου εκτέ¬ 
λεσης των επιχορηγήσεων (πράξεων) στις αρμόδιες για 
τη χρηματοδότηση δημόσιες υπηρεσίες και τη διάθεση 
των απαιτούμενων πιστώσεων στους δικαιούχους για 
την υλοποίηση των πράξεων. 

28. Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 
ή στο πληροφοριακό σύστημα του, σύμφωνα με τους 
κανόνες του Συστήματος Διαχείρισης και Ελέγχου. Στις 
περιπτώσεις που οι πιστοποιημένες δαπάνες και τα 
δεδομένα υλοποίησης που απαιτούνται για τη χρημα¬ 
τοοικονομική διαχείριση, παρακολούθηση, τις επαλη¬ 
θεύσεις και την αξιολόγηση καταχωρούνται σε άλλο 
πληροφοριακό σύστημα εκτός του ΟΠΣ, διασφαλίζει 
την σε ημερήσια βάση αξιόπιστη διαβίβαση των δεδο¬ 
μένων στο ΟΠΣ. 

29. Παρέχει στην Αρχή Πιστοποίησης όλες τις ανα¬ 
γκαίες πληροφορίες σχετικά με τις διαδικασίες και τις 
επαληθεύσεις που πραγματοποιεί σε σχέση με κάθε 
δαπάνη, για σκοπούς πιστοποίησης. 

Αρθρο 4 

Υποχρεώσεις του φορέα στον οποίο εκχωρούνται 
αρμοδιότητες διαχείρισης 

Οι αρμοδιότητες διαχείρισης που εκχωρούνται, ασκού¬ 
νται από το Εθνικό Ινστιτούτο Εργασίας και Ανθρώπινου 
Δυναμικού (Ε.Ι.Ε.Α.Δ.) σύμφωνα με το Σύστημα Διαχείρι¬ 
σης και Ελέγχου του εδαφίου (γ) της παρ.1 του άρθρου 2 
του Ν. 3614/2007 και την αρχή της χρηστής δημοσιονομι¬ 
κής διαχείρισης. Επιπροσθέτως των αρμοδιοτήτων του 
άρθρου 3 της παρούσας, το Εθνικό Ινστιτούτο Εργασίας 
και Ανθρώπινου Δυναμικού (Ε.Ι.Ε.Α.Δ.) αναλαμβάνει τις 
εξής υποχρεώσεις: 

1. Κοινοποιεί στη διαχειριστική αρχή τις προκηρύξεις 
για την υποβολή αιτήσεων επιχορήγησης από το Επιχει- 

ρησιακό Πρόγραμμα, δέκα (10) τουλάχιστον ημέρες πριν 
την δημοσιοποίηση τους, και ενσωματώνει κατάλληλα 
τυχόν επισημάνσεις της. 

2. Κοινοποιεί στη διαχειριστική αρχή το ετήσιο πρό¬ 
γραμμα ενεργειών με ποσοτικούς και ποιοτικούς στό¬ 
χους για τις κατηγορίες πράξεων που διαχειρίζεται 
καθώς και εξαμηνιαίες εκθέσεις ανάλυσης της προ¬ 
όδου που επιτεύχθηκε. Επίσης, το ετήσιο πρόγραμμα 
επαληθεύσεων, τη μέθοδο δειγματοληψίας αυτών και 
το ποσοστό των επαληθεύσεων επί του συνόλου των 
πράξεων. 

3. Αποδέχεται όλους τους προβλεπόμενους από το 
Σύστημα Διαχείρισης και Ελέγχου, ελέγχους και επι¬ 
θεωρήσεις, καθώς και από όλα τα αρμόδια ελεγκτικά 
όργανα της Ελλάδας ή της Ευρωπαϊκής Ένωσης και 
παρέχει σε αυτά όλα τα αναγκαία στοιχεία για την 
απρόσκοπτη διενέργεια αυτών. Αποδέχεται διοικητικές 
και επιτόπιες επιθεωρήσεις από τη διαχειριστική αρχή 
και παρέχει σε αυτή όλα τα αναγκαία στοιχεία προκει- 
μένου να επιβεβαιωθεί η κατά το δέοντα τρόπο άσκηση 
των καθηκόντων που του έχουν ανατεθεί. 

4. Συνεργάζεται με την διαχειριστική αρχή και παρέχει 
σε αυτή κάθε πληροφορία που ζητείται. 

5. Συνεργάζεται με τη Διαχειριστική Αρχή και την Εθνι¬ 
κή Αρχή Συντονισμού, Ειδική Υπηρεσία Θεσμικής Υπο¬ 
στήριξης για την εξειδίκευση εργαλείων και προτύπων 
που απαιτούνται για την άσκηση των αρμοδιοτήτων του. 

6. Διασφαλίζει ότι όλα τα δικαιολογητικά έγγραφα 
σχετικά με τις δαπάνες και τους λογιστικούς ελέγχους 
των πράξεων που διαχειρίζεται, τηρούνται στη διάθεση 
της Ευρωπαϊκής Επιτροπής και του Ευρωπαϊκού Ελε¬ 
γκτικού Συνεδρίου για: 

3. διάστημα τριών ετών μετά το κλείσιμο του Επιχει¬ 
ρησιακού Προγράμματος, σύμφωνα με τα οριζόμενα στο 
άρθρο 89 παράγραφος 3 του Κανονισμού 1083/2006, 

ό. διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση 
εγγράφων που αφορούν δαπάνες και λογιστικούς ελέγ¬ 
χους για πράξεις οι οποίες αποτέλεσαν αντικείμενο του 
μερικού κλεισίματος, τα ανωτέρω διαστήματα διακόπτο¬ 
νται είτε στην περίπτωση ενδίκων διαδικασιών είτε κα¬ 
τόπιν δεόντως αιτιολογημένης αίτησης της Επιτροπής. 

Επιπροσθέτως των ανωτέρω διασφαλίζει ότι: 

ο. τηρούνται λεπτομερή μητρώα για κάθε καθεστώς 
ενισχύσεων επί δέκα έτη από την ημερομηνία κατά 
την οποία χορηγήθηκε η τελευταία ατομική ενίσχυση 
βάσει του εν λόγω καθεστώτος. Τα εν λόγω μητρώα 
περιέχουν όλες τις αναγκαίες πληροφορίες για να δι¬ 
απιστωθεί αν πληρούνται οι προϋποθέσεις απαλλαγής 
που ορίζονται στον Καν. 1628/2006, περιλαμβανομένων 
των πληροφοριών για το καθεστώς των επιχειρήσεων 
των οποίων το δικαίωμα ενίσχυσης εξαρτάται από το 
καθεστώς τους ως ΜΜΕ. 

7. Συμμορφώνεται με τις απαιτήσεις ενημέρωσης και 
δημοσιότητας που προσδιορίζονται από τη Διαχειρι¬ 
στική Αρχή και με τις απαιτήσεις που ορίζονται στο 
άρθρο 5 του Καν.1828/2006 για τις κατηγορίες πράξεων 
που διαχειρίζεται. 

8. Διαβιβάζει στην Εθνική Αρχή Συντονισμού τις ανα¬ 
γκαίες πληροφορίες για την παρακολούθηση της τήρη¬ 
σης των κανόνων σώρευσης των ενισχύσεων. 


Αρθρο 5 

Υποχρεώσεις της διαχειριστικής αρχής 
του επιχειρησιακού προγράμματος 

1. Η διαχειριστική αρχή του Επιχειρησιακού Προγράμ¬ 
ματος συντονίζει και εποπτεύει την άσκηση των αρ¬ 
μοδιοτήτων του Ενδιάμεσου Φορέα Διαχείρισης στον 
οποίο εκχωρούνται αρμοδιότητες διαχείρισης του επι¬ 
χειρησιακού προγράμματος και έχει την τελική ευθύνη 
έναντι της Επιτροπής για τη διαχείριση του συνόλου 
του προγράμματος σύμφωνα με τις απαιτήσεις του Συ¬ 
στήματος Διαχείρισης και Ελέγχου και την αρχή της 
χρηστής δημοσιονομικής διαχείρισης. 

2. Η διαχειριστική αρχή του Επιχειρησιακού Προγράμ¬ 
ματος ενημερώνει έγκαιρα τον Ενδιάμεσο Φορέα Δια¬ 
χείρισης για το εφαρμοζόμενο Σύστημα Διαχείρισης και 
Ελέγχου και κάθε τροποποίηση αυτού και τον υποστη¬ 
ρίζει στην ορθή εφαρμογή του 

3. Παρακολουθεί την εκτέλεση των αρμοδιοτήτων του 
Ενδιάμεσου Φορέα Διαχείρισης, σε σχέση με τις δρά¬ 
σεις που εκχωρούνται, ώστε να βεβαιώνεται ότι αυτές 
εκτελούνται σύμφωνα με το εφαρμοζόμενο σύστημα 
διαχείρισης και ελέγχου και την αρχή της χρηστής δη¬ 
μοσιονομικής διαχείρισης. Στο πλαίσιο αυτό: 

ί. Παρακολουθεί την ορθή και έγκαιρη ενημέρωση 
του ΟΠΣ με τα απαραίτητα δεδομένα υλοποίησης που 
απαιτούνται για τη χρηματοοικονομική διαχείριση, την 
παρακολούθηση, τις επαληθεύσεις, την αξιολόγηση κα¬ 
θώς και τις λογιστικές εγγραφές για κάθε πράξη που 
διαχειρίζεται ο Ενδιάμεσος Φορέα Διαχείρισης. 

ϋ. Εξετάζει τις σχετικές αναφορές του ΟΠΣ, τα ετήσια 
προγράμματα ενεργειών που υποβάλλει ο Ενδιάμεσος 
Φορέα Διαχείρισης και τις εξαμηνιαίες εκθέσεις προ¬ 
όδου τους και διαμορφώνει τεκμηριωμένες προτάσεις 
διορθωτικών ή/και προληπτικών ενεργειών, με στόχο την 
αποτελεσματικότερη και αποδοτικότερη διαχείριση και 
υλοποίηση του επιχειρησιακού προγράμματος. Παρακο¬ 
λουθεί τα αποτελέσματα των ελέγχων που διενεργούνται 
στον Ενδιάμεσο Φορέα Διαχείρισης από την Αρχή Ελέγ¬ 
χου και τα λοιπά εθνικά και ευρωπαϊκά ελεγκτικά όργανα. 
Λαμβάνει γνώση των εκθέσεων εσωτερικού ελέγχου που 
διενεργούνται στο Ενδιάμεσο Φορέα Διαχείρισης. 

ίϋ. Δύναται να πραγματοποιεί διοικητικές και επιτό¬ 
πιες επιθεωρήσεις στον Ενδιάμεσο Φορέα Διαχείρισης 
προκειμένου να επιβεβαιωθεί η άσκηση των αρμοδιοτή¬ 
των που του έχουν ανατεθεί με βάση το εφαρμοζόμενο 
Σύστημα Διαχείρισης και Ελέγχου και την αρχή της 
χρηστής δημοσιονομικής διαχείρισης. 

4. Διασφαλίζει ότι η Αρχή Πιστοποίησης λαμβάνει 
τις αναγκαίες πληροφορίες σχετικά με τις διαδικασίες 
και τις επαληθεύσεις για σκοπούς πιστοποίησης. Στο 
πλαίσιο αυτό εποπτεύει και συντονίζει πριν από κάθε 
αίτημα πληρωμής την πληρότητα των πληροφοριών 
που παρέχονται στην αρχή πιστοποίησης. 

Αρθρο 6 

Κατάργηση διατάξεων 

Από τη δημοσίευση της παρούσας καταργείται η υπ’ 
αριθμ. 2.20089/ΟΙΚ.6.4735/29-08-2012 Υπουργική Απόφαση 
«Εκχώρηση αρμοδιοτήτων διαχείρισης για πράξεις του 
Επιχειρησιακού Προγράμματος «Ανάπτυξη Ανθρώπινου 
Δυναμικού» στο Εθνικό Ινστιτούτο Εργασίας και Ανθρώ¬ 
πινου Δυναμικού (Ε.Ι.Ε.Α.Δ.) (ΦΕΚ 2442/Β/6-9-2012). 

Η ισχύς της παρούσας ισχύει από τη δημοσίευσή της. 

ΠΑΡΑΡΤΗΜΑ I 

Χρηματοδοτικός Πίνακας Κατηγοριών Πράξεων του ΕΠ : Ανάπτυξη Ανθρώπινου Δυναμικού 


η διαχείριση των οποίων εκχωρείται στην: 

ΚΩΔΙΚΟΣ ΕΚΧΩΡΗΣΗΣ: 

Α/Α ΕΚΧΩΡΗΣΗΣ 
ΗΜΕΡΟΜΗΝΙΑ ΕΚΧΩΡΗΣΗΣ 


ΕΘΝΙΚΟ ΙΝΣΤΙΤΟΥΤΟ ΕΡΓΑΣΙΑΣ ΚΑΙ ΑΝΘΡΩΠΙΝΟΥ ΔΥΝΑΜΙΚΟΥ (ΕΙΕΑΔ) 
(Περιλαμβάνει όλες τις προηγούμενες) 


5200 

5 


Άξονας Προτεραιότητας 04: Ενίσχυση της προσαρμοστικότητας του ανθρώπινου δυναμικού και των επιχειρήσεων στις ποσοστό συγχρηματοδότησης άξονα: 89,24% 


1:2+3 

2 

3 

4 

ΣΥΓΧΡΗΜΑΤΟΔΟΤΟΥΜΕΝΗ ΔΗΜΟΣΙΑ ΔΑΠΑΝΗ 

ΚΟΙΝΟΤΙΚΗ ΣΥΝΔΡΟΜΗ 

ΕΘΝΙΚΗ ΣΥΜΜΕΤΟΧΗ 

ΥΠΕΡΔΕΣΜΕΥΣΗ 

84.000.000 

74.958.660 

9,041.340 

0 


Άξονας Προτεραιότητας 05: Ενίσχυση της προσαρμοστικότητας του ανθρώπινου δυναμικού και των επιχειρήσεων στις 

3 περιφέρειες σταδιακής εξόδου 

Ποσοστό συγχρηματοδότησης άξονα: 80,00% 

1:2+3 

2 

3 

4 

ΣΥΓΧΡΗΜΑΤΟΔΟΤΟΥΜΕΝΗ ΔΗΜΟΣΙΑ ΔΑΠΑΝΗ 

ΚΟΙΝΟΤΙΚΗ ΣΥΝΔΡΟΜΗ 

ΕΘΝΙΚΗ ΣΥΜΜΕΤΟΧΗ 

ΥΠΕΡΔΕΣΜΕΥΣΗ 

62.500.000 

50.000.000 

12.500.000 

0 


Άξονας Προτεραιότητας 06: Ενίσχυση της προσαρμοστικότητας του ανθρώπινου δυναμικού και των επιχειρήσεων 
στις 2 περιφέρειες σταδιακής εισόδου 

Ποσοστό συγχρηματοδότησης άξονα: 85,00% 

1:2+3 

2 

3 

4 

ΣΥΓΧΡΗΜΑΤΟΔΟΤΟΥΜΕΝΗ ΔΗΜΟΣΙΑ ΔΑΠΑΝΗ 

ΚΟΙΝΟΤΙΚΗ ΣΥΝΔΡΟΜΗ 

ΕΘΝΙΚΗ ΣΥΜΜΕΤΟΧΗ 

ΥΠΕΡΔΕΣΜΕΥΣΗ 

3.500.000 

2.975.000 

525.000 

0 


ΠΑΡΑΡΤΗΜΑ II 


Ανάπτυξη Ανθρώπινου Δυναμικού 
ΕΙΕΑΔ 

Η Κοινοτική συνδρομή ύψους 127.933.660 ευρώ, που έχει εκχωρηθεί βάσει της εκχώρησης, κατανέμεται στις θεματικές προτεραιότητες ως εξής: 


Ε.Π. 

ΕΚΧΩΡΗΣΗ 

προς: 


62 

Ανάπτυξη συστημάτων και στρατηγικών διά βίου μάθησης στις επιχειρήσεις· 
παροχή κατάρτισης και υπηρεσιών στους εργαζομένους για τη βελτίωση της 
δυνατότητας προσαρμογής τους στις μεταβολές· προαγωγή της 
επιχειρηματικότητας και της καινοτομίας 

127.933,660 

ΣΥΝΟΛΟ 


127.933,660 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 18 Δεκεμβρίου 2013 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ ΚΑΙ ΠΡΟΝΟΙΑΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ ΙΩΑΝΝΗΣ ΒΡΟΥΤΣΗΣ 








































47078 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίίοροή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοτη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.βί.9Γ - β-πιαϊΙ: ννβόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































